All Destinations Antwerp Antwerpse Kempen Bruges Brussels Brussels Surroundings Flanders Fields Genk Ghent Haspengouw Knokke-Heist Leuven Mechelen Nieuwpoort Oostduinkerke Oostende Province Limburg The Flemish Coast
Story created on 11-May-2020 Dag Zero skuif weer terug, nou tot in Junie | Netwerk24
Deur Carryn-Ann Nel 13 Februarie 2018 13:53
Die TheewaterskloofdamFoto: AP/Bram Janssen
Dag Zero, die dag van wanneer af Kapenaars moontlik in lang toue vir water sal moet staan, is nou van 11 Mei tot 4 Junie verskuif.
Die Kaapstad-metroraad sê in ’n verklaring dit is alles te danke aan die volgehoue daling in die watergebruik deur die landbousektor, asook danksy inwoners wat minder water gebruik.
“Kaapstad, ons maak vordering. Wat ons nou moet doen, is om seker te maak dat ons watervoorraad so ver moontlik tot in die wintermaande strek deur die teiken van 450 miljoen liter per dag te haal. Dit kom daarop neer dat 50 liter per persoon per dag gebruik word.”
Die afgelope week het die waterverbruik tot 526 miljoen liter per dag gedaal. Dit is die eerste keer dat die gemiddelde weeklikse verbruik onder 550 miljoen liter per dag was. Dit kan toegeskryf word aan die stad se bestuur en die pogings van inwoners om so min water as moontlik te gebruik, lui die verklaring.
Die gemiddelde vlak van die damme wat water aan die metro voorsien, staan tans op 24,9%, in vergelyking met 36,1% dieselfde tyd verlede jaar en 43,3% dié tyd in 2016.
Meer oor: Kaapstad-Metroraad | Kaapstad | Nuwe Datum | Junie | Waterkrisis | Droogte | Dag Zero